Η προσωπική θεραπεία και ανάπτυξη των εκπαιδευομένων γίνεται σταδιακά και με πολλούς τρόπους: Στο πρώτο έτος γίνεται με ανάλυση, παρέμβαση και θεραπεία μέσω του Γενεογράμματος σε κάθε ένα εκπαιδευόμενο χωριστά. Στο δεύτερο έτος γίνεται ομαδική προσωπική ανάπτυξη με βάση συζήτηση σε κοινού ενδιαφέροντος θέματα (προβλήματα / αιτήματα) και βιωματική δουλειά μέσα από ασκήσεις. Στο τρίτο και το τέταρτο έτος πραγματοποιείται θεραπευτική ατομική παρέμβαση και θεραπεία και στα πλαίσια της προσωπικής εποπτείας με βάση τα περιστατικά των εκπαιδευομένων. Τα πιο πάνω πραγματοποιούνται χωρίς επιπλέον επιβάρυνση στα δίδακτρα κάθε έτους και θεωρούνται αρκετά για την προσωπική ανάπτυξη και θεραπεία των εκπαιδευομένων. Επιπλέον, αν κάποιοι εκπαιδευόμενοι επιθυμούν ή υπάρχει μεγαλύτερη ανάγκη θεραπείας, μπορούν να έχουν από τους εκπαιδευτές και τους επόπτες του εκπαιδευτικού προγράμματος επιπλέον θεραπεία σε ομαδική, οικογενειακή ή ατομική βάση με μειωμένο αντίτιμο.